

 REPUBLIKA HRVATSKA

 POŽEŠKO-SLAVONSKA ŽUPANIJA

 OPĆINA BRESTOVAC

**Bilješke uz financijske izvještaje za**

**razdoblje od 01. siječnja do 31. prosinca 2018. godine**

**Uvodna bilješka – podaci o obvezniku:**

Općina Brestovac

Požeška 76

34322 Brestovac

OIB: 53610608235

Matični broj: 02580390

Broj RKP-a: 32490

Šifra općine: 035

Razina: 22 – Proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9225000091803500004

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Općina Brestovac pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.

Općina Brestovac nema proračunskih korisnika te su redovni i konsolidirani godišnji izvještaji identični.

**Bilješke uz obrazac PR-RAS:**

**Prihodi poslovanja:**

|  |  |  |
| --- | --- | --- |
| 6 PRIHODI POSLOVANJA | 2017. | 2018. |
| 61 Prihodi od poreza | 1.705.008 | 6.673.579 |
| 63 Pomoći iz inozemstva i od subjekata unutar općeg proračuna | 3.682.089 | 618.049 |
| 64 Prihodi od imovine  | 313.090 | 298.317 |
| 65 Prihodi od upravnih i administrativnih pristojbi, pristojbi po posebnim propisima i naknada | 934.809 | 821.568 |
| 68 Kazne, upravne mjere i ostali prihodi | 5.274 |  |
| UKUPNO | 6.640.270 | 8.411.513 |

**AOP 003 Porez i prirez na dohodak**

Prihodi po ovoj osnovi odnose se na porez i prirez na dohodak od nesamostalnog rada koji je četverostuko veći u odnosu na isto razdoblje prethodne godine zbog novog načina raspodjele poreza na dohodak, tzv. fiskalnog namirenja gradova i općina.

**AOP 018 Porezi na imovinu**

Prihodi po ovoj osnovi odnose se na porez na kuće za odmor u iznosu od 18.142 kn, te na porez na promet nekretnina koji se povećavao u odnosu na prethodnu godinu i iznosi 215.557 kn.

**AOP 024 Porezi na robu i usluge**

Prihodi po ovoj osnovi odnose se na porez na potrošnju alkoholnih i bezalkoholnih piće u iznosu od 14.855 kn, te porez na tvrtku u iznosu od 678 kn koji je znatno smanjen u odnosu na prethodnu godinu s obzirom da je ukinut novim Zakonom o lokalnim porezima te su sredstva ostvarena naplatom potraživanja od prethodnih godina.

**AOP 045 Pomoći iz inozemstva i od subjekata unutar općeg proračuna**

Prihodi po ovoj osnovi odnose se na tekuće i kapitalne pomoći koje su u 2018. godini ostvarene u iznosu od 15.350 što je znatno manje od odnosu na prethodnu godinu.

**AOP 055 Tekuće pomoći proračunu iz drugih proračuna**

Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 168.049 kuna što je višestruko niže od odnosu na prethodnu godinu s obzirom da su u prethodnoj godini ostvareno znatno viša sredstva pomoći iz županijskog proračuna. U navedena sredstva u 2017. godini je uključen i iznos koji je ostvaren kao pomoć iz županijskog proračuna zbog nedostatka novčanih sredstava za financiranje djelatnosti.

**AOP 077 Kamate na oročena sredstva i depozite po viđenju**

Prihodi se odnose na kamate na depozite po viđenju kod Adiko banke i niži su u odnosu na prethodnu godinu zbog pada kamatnih stopa n depozite po viđenju, te iznose 147 kn.

**AOP 084 Naknade za koncesije**

Prihodi po ovoj osnovi se odnose na naknadu za koncesiju zemljišta i u 2018 .godine su se znatno povećali.

**AOP 089 Ostali prihodi od nefinancijske imovine**

Prihodi po ovoj osnovi odnose se na sredstva naknade za zadržavanje nezakonito izgrađenih zgrada. 30% sredstva naknade je prihod lokalne samouprave na čijem se području nezakonito izgrađena zgrada nalazi i to je u 2018. godini ostvareno u iznosu od 48.215 što je znatno niže u odnosu na prethodnu godinu.

**AOP 114 Prihodi od doprinosa za šume**

Prihodi po ovoj osnovi odnose se na doprinos za šume naplaćenog na području Općine Brestovac i u 2018. godini iznosi 556.166 kn što je 25% manje od odnosu na prethodnu godinu.

**AOP 121 Komunalne naknade**

Prihodi komunalnih naknada ostvareni su u većem iznosu u odnosu na prethodnu godinu iz razloga većeg obujma realiziranih rješenja.

**Rashodi poslovanja:**

|  |  |  |
| --- | --- | --- |
| 3 RASHODI POSLOVANJA | 2017. | 2018. |
| 31 Rashodi za zaposlene | 747.094 | 817.412 |
| 32 Materijalni rashodi | 2.295.680 | 2.453.799 |
| 34 Financijski rashodi  | 40.277 | 100.827 |
| 35 Subvencije | 30.290 | 24.335 |
| 36 Pomoći dane u inozemstvo i unutar općeg proračuna | 98.906 | 84.132 |
| 37 Naknade građanima i kućanstvu na temelju osiguranja i druge naknade | 335.848 | 445.686 |
| 38 Ostali rashodi | 681.184 | 1.355.125 |
| UKUPNO | 4.229.279 | 5.281.316 |

**AOP 150 Plaće bruto**

Rashodi po ovoj osnovi su se povećali zbog zapošljavanja komunalnog redara i radnika na javnim radovima u općini.

**AOP 161 Naknade troškova zaposlenima**

Rashodi po ovoj osnovi su se povećali zbog većeg broja radnika, učestalijih službenih putovanja, seminara i edukacija, odnosno stručnog usavršavanja zaposlenika.

**AOP 174 Rashodi za usluge**

Rashodi su ostvareni u ukupnom iznosu od 1.418.388 kn što je oko 27% više u odnosu na prethodnu godinu. Ovi rashodi se najvećim dijelom odnose na intelektualne i osobne usluge, tj. geodetske usluge vezane uz pripremu uređenja nerazvrstanih cesta na području općine (AOP 181), a koji su viši u odnosu na prethodnu godinu.

**AOP 186 Naknade za rad predstavničkih i izvršnih tijela, povjerenstava i slično**

Rashodi po ovoj osnovi su znatno niži u odnosu na prethodnu godinu iz razloga što u ovoj godini nisu održani lokalni izbori pa sukladno tome nisu u potpunosti obračunate naknade.

**AOP 253 Ostale naknade građanima i kućanstvima iz proračuna**

Rashodi po ovoj osnovi ostvareni su u iznosu od 445.686 kn što je nešto više u odnosu na prethodnu godinu ponajviše zbog većeg iznosa jednokratne novčane pomoći za novorođenče, te sufinanciranja prijevoza učenika sukladno odluci.

**AOP 273 Kapitalne pomoći trgovačkim društvima u javnom sektoru**

Općina Brestovac je sukladno Ugovoru za javnu vodoopskrbu i javnu odvodnju Općine Brestovac kapitalno pomogla društvu Tekija d.o.o. u iznosu od 484.446,84 kuna kod izgradnje vodoopskrbnog i odvodnog sustava.

**Prihodi od prodaje nefinancijske imovine:**

|  |  |  |
| --- | --- | --- |
| 7 PRIHODI OD PRODAJE NEFINANCIJSKE IMOVINE | 2017. | 2018. |
| 71 Prihodi od prodaje neproizvedene dugotrajne imovine  | 49.775 | 49.449 |
| 72 Prihodi od prodaje proizvedene dugotrajne imovine  | 44.837 | 2.565 |
| UKUPNO  | 94.612 | 52.014 |

**AOP 292 Zemljište**

Prihodi se odnose na prodaju poljoprivrednog zemljišta ostvarena u ovog godini i podjednaki su u odnosu na prethodnu godinu.

**AOP 302 Prihodi od prodaje proizvedene dugotrajne imovine**

Prihodi po ovoj osnovi odnose se na prihode od prodaje stanova na rate.

**Rashodi za nabavu nefinancijske imovine:**

|  |  |  |
| --- | --- | --- |
| 4 RASHODI ZA NABAVU NEFINANCIJSKE IMOVINE | 2017. | 2018. |
| 41 Rashodi za nabavu neproizvedene dugotrajne imovine  | 610.639 | 756.599 |
| 42 Rashodi za nabavu proizvedene dugotrajne imovine  | 274.820 | 561.141 |
| 45 Rashodi za dodatna ulaganja na nefinancijskoj imovini | 2.308.745 | 1.981.586 |
| UKUPNO  | 3.194.204 | 3.299.326 |

**AOP 353 Ostala nematerijalna imovina**

Rashodi su znatno viši u odnosu na prethodnu godinu jer su u tekućoj godini izdvojena veća novčana sredstva za projektnu dokumentaciju čije ostvarenje će se u realizirati u tekućoj i narednim godinama (Izrada katastra nekretnina za područje k.o. Daranovci i k.o. Zakorenje).

**AOP 355 Građevinski objekti**

Rashodi su znatno viši u odnosu na prethodnu godinu jer su u ovoj godini završeni radovi na zgradi općine, te je uređen mjesni dom u Orljavcu. Financirana je javna rasvjeta u naselju Novo Zvečevo, te rekonstrukcija i dogradnja javne rasvjete u Naselju Nurkovac .

**AOP 361 Uredska oprema i namještaj**

Do povećanja troškova u odnosu na prethodnu godinu dolazi iz razloga što je u tekućoj godini nabavljena uredska oprema, te namještaj, računala i računalne oprema za urede općine.

**AOP 370 Prijevozna sredstva u cestovnom prometu**

U tekućoj godini je nabavljeno polovno teretno vozilo VW T5 kamionet 2,0 TDI u vrijednosti 107.000,00 kuna za potrebe komunalnog pogona i za javne radove.

**AOP 394 Dodatna ulaganja na građevinskim objektima**

Do znatnog smanjenja ove stavke dolazi u tekućoj godini zbog završetka radova na rekonstrukciji i obnovi općinske zgrade i mjesnog doma u Orljavcu.

**Primici i izdaci:**

|  |  |  |
| --- | --- | --- |
| 8 PRIMICI OD FINANCIJSKE IMOVINE I ZADUŽIVANJA | 2017. | 2018. |
| 81 Primljeni povrati glavnice danih zajmova i depozita  |  | 3.203 |
| UKUPNO  |  | 3.203 |

**AOP 448 Primici od povrata jamčevnih pologa**

U 2018. Godini Podravska banka dd je vratila dio garantnog depozita u iznosu od 3.203 kuna.

**Bilješke uz obrazac Bilanca:**

Ukupna imovina u 2018. godini povećana je za 8% u odnosu na prethodnu godinu i iznosi 37.515.045 kn. Obveze su se u odnosu na početno stanjepovećale i na dan 31. prosinca 2018. godine iznose 960.783 kn. Vlastiti izvori povećani su za 6% u odnosu na prethodnu godinu i iznose 36.554.252 kn.

**AOP 004 Materijalna imovina – prirodna bogatstva**

Na navedenoj poziciji došlo je do blagog povećanja imovine u iznosu od 26.856 kn s obzirom na kupovinu zemljišta u navedenom iznosu, tako da dan 31. prosinca 2017. godine vrijednost prirodnih bogatstava iznosi 8.405.961 kn.

**AOP 005 Nematerijalna imovina**

Do povećanja nematerijalne imovine dolazi zbog nabavljenih projektnih dokumentacija vezanih uz izradu katastra nekretnina za područje k.o. Daranovci i k.o. Zakorenje, te izradu strateškog plana razvoja turizma Općine Brestovac.

**AOP 008 Građevinski objekti**

Na navedenoj poziciji je došlo do povećanja zbog završetka radova na rekonstrukciji zgrade općine, te je uređen mjesni dom u Orljavcu. Financirana je javna rasvjeta u naselju Novo Zvečevo, te rekonstrukcija i dogradnja javne rasvjete u Naselju Nurkovac .

**AOP 025 Prijevozna sredstva u cestovnom prometu**

U tekućoj godini je nabavljeno rabljeno teretno vozilo VW T5 kamionet 2,0 TDI u vrijednosti 107.000,00 kuna za potrebe komunalnog pogona i za javne radove.

**AOP 064 Novac u banci i blagajni**

Navedena stavka odnosi se na novčana sredstva na računima i u blagajni. Stanje računa HR9225000091803500004 na dan 31. prosinca 2018. godine iznosi 694.391 kn. Stanje gotovog novca u glavnoj i porto blagajni na dan 31. prosinca 2018. godineiznosi 2.912 kn.

**AOP 128 Dionice i udjeli u glavnici**

Odnosi se na udio Općine Brestovac u vlasništvu trgovačkog društva Tekija d.o.o. iz Požege.

**AOP 140 Potraživanja za prihode poslovanja**

Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade.

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 389.287 kn, a Porezna uprava obavlja poslove vezano za utvrđivanje i naplatu općinskih poreza.

**AOP 157 Potraživanja od prodaje nefinancijske imovine**

Navedena potraživanja u ukupnom iznosu od 707.077 kn odnose se na potraživanja za prihode od prodaje poljoprivrednog zemljišta i potraživanja za prodane stanove.

**AOP 163 Obveze**

Stanje obveza iskazano na dan 31. prosinca 2018. godine iznosi 960.792 kn od toga dospjele obveze iznose 0,00 kn i nedospjele obveze 960.792 kn.

Nedospjele obveze odnose se na obveze za rashode poslovanja u iznosu od 952.917 kn (plaće zaposlenih za prosinac 2018. godine koje dospijevaju u siječnju 2019. godine u iznosu od 67.930 kn, , te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2019. godine u iznosu od 383.540 kn), obveze za financijske rashode 3.421 kn, obveze za subvencije 2.150 kuna, obveze za naknade građanima i kućanstvima 224 kn, obveze za kapitalne pomoći 484.336 kn, ostale tekuće obveze 11.315 kn, obveze za nabavu nefinancijske imovine u iznosu od 7.875 kn.

**AOP 223 Vlastiti izvori**

U odnosu na prethodnu godinu vlastiti izvori su se povećali i iznose 36.554.252 kn. Došlo je do povećanja vlastitih izvora iz proračuna, dok su ostali vlastiti izvori ostali na istoj razini.

Na dan 31. prosinca 2018. godine višak prihoda poslovanja iznosi 5.536.400 kn, višak primitka od financijske imovine iznosi 3.203 kn, što sveukupno iznosi 5.539.603 kn.

Manjak prihoda od nefinancijske imovine iznosi 5.817.904 kn.

**AOP 244 i 245 Izvanbilančni zapisi**

Izvanbilančni zapisi se odnose na ulaganje općine u tuđu imovinu:

1. Kapelica Deževci 185.457,03 kn,
2. NK Mladost Pavlovci 348.681,40 kn,
3. Lovačka kuća Orljavac 22.667,60 kn,
4. Rukometno igralište Brestovac 20.197,10 kn,
5. Ribička kuća Zvečevo 23.918,10 kn
6. Školska dvorana, 4.466.228,08 kn,
7. Lovačka kuća Bolomače 33.221,01 kn,
8. Dječje igralište Skenderovci 42.603,02 kn,

te na izdane zadužnice:

1. Vjerovniku Ina d.d. temeljem Ugovora o korištenju kreditne INA kartice, iznos do 50.000,00 kn, OV-5605/13,
2. Vjerovniku RH; Ministarstvo regionalnog razvoja i fondova EU,temeljem jamstva po ugovoru-adaptacija društvenog doma Vilić Selo, iznos do 500.000,00 kuna, OV-4889/17,
3. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 100.000,00 kuna, OV-6330/2018,
4. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 50.000,00 kuna, OV-6331/2018,
5. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sanacija kolničke konstrukcije Nurkovac-Brestovac, iznos do 500.000,00 kuna, OV-6329/18,
6. Vjerovniku RH; Ministarstvo regionalnog razvoja i fondova EU,temeljem jamstva po ugovoru-izrad projektne dokumentacije, iznos do 500.000,00 kuna, OV-6929/18.

Osim navednih izdanih zadužnica, Općina Brestovac nema ugovorne odnose i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično), niti vodi bilo kakve sudske sporove.

**Bilješke uz obrazac Obveze:**

Stanje obveza 1. siječnja 2018. godine, odgovara stanju obveza na kraju prosinca 2017. godine i iznosi 325.784 kn. To je početno stanje iskazano u Izvještajima o obvezama za sva razdoblja u 2018. godini.

Stanje obveza iskazano na dan 31. prosinca 2018. godine iznosi 960.792 kn od toga dospjele obveze iznose 0,00 kn i nedospjele obveze 960.792 kn.

Nedospjele obveze odnose se na obveze za rashode poslovanja u iznosu od 952.917 kn (plaće zaposlenih za prosinac 2018. godine koje dospijevaju u siječnju 2019. godine u iznosu od 67.930 kn, , te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2019. godine u iznosu od 383.540 kn), obveze za financijske rashode 3.421 kn, obveze za subvencije 2.150 kuna, obveze za naknade građanima i kućanstvima 224 kn, obveze za kapitalne pomoći 484.336 kn, ostale tekuće obveze 11.315 kn, obveze za nabavu nefinancijske imovine u iznosu od 7.875 kn.

Brestovac, 12. veljače 2019. godine

 Općinski načelnik:

Zdravko Mandić, ing.

Osoba za kontakt: Sanda Marinac, dipl. oec.

Telefon i e-mail za kontakt: 034 281 697, sanda.marinac@po.t-com.hr